hindi na inalala ang sarili, walang kagatol gatol, tinungo ang bahay, at salamat sa kaniyang makisig na kagayakan at kaniyang anyong walang alinlangan, ay madaling nakaraan sa pintuan. samantalang ang mga bagay na itoy nangyayari sa daan, sa kakainan ng mga malalaking dios, ay nagpatawidtawid sa mga kamay ang isang pergamino na kinababasahan ng mga salitang ito, na tintang pula ang ipinangsulat: mane thecel phares. juan crisostomo ibarra. juan crisostomo ibarra? ang tanong ng general na iniabot sa kalapit ang papel. isang masamang biro! custodio; lagdaan ang papel ng pangalan ng isang filibusterillo na may sampung taon nang patay. filibusterillo! iyay isang birong magigiging sanhi ng kaguluhan! irene ang nagbiro at ang nakita ay si. salvi, na nakaupo sa kanan ng kondesa, na namutla nang kasingputi ng kaniyang servilleta samantalang minamasdang nangdididilat ang mata ang mga mahiwagang pangungusap. ang nangyari sa espinghe ay kaniyang naalaala!